recursal/SuperWikiNEXT-32B huggingface dataset:
**சுசீந்திரம் பாலம்** என்பது, சுசீந்திரத்தில் பழையாற்றின் மீது கட்டப்பட்டுள்ள பழைய பாலமாகும். இது ஆங்கிலேயர்களால் கட்டப்பட்டது. 1934 ஆம் ஆண்டு டிசம்பர் 20 ஆம் தேதி அடிக்கல் நாட்டப்பட்டு, 1935 ஆம் ஆண்டு டிசம்பர் 20 ஆம் தேதி முழுமையாக கட்டி முடிக்கப்பட்டு கன்னியாகுமரி தேசிய நெடுஞ்சாலையுடன் இணைக்கப்பட்டது. 

இந்த பாலம் ஜார்ஜ் பிலிப், டிரஸ்கட் என்ற இரண்டு ஆங்கிலேய பொறியாளர்களின் மேற்பார்வையில் கட்டி முடிக்கப்பட்டது. பாலத்தின் நான்கு புறங்களிலும் தீபங்கள் ஏற்றும் விதத்தில் உயரமான தீபத் தூண்கள் அமைக்கப்பட்டிருந்தன. இதில் ஒன்று மட்டும் தற்போது உள்ளது. 

திருவிதாங்கூர் சமசுதானத்தின் சின்னமான இரண்டு யானைகளின் நடுவே சங்கு அமைந்திருப்பதை போன்ற வடிவம் இந்த பாலத்தின் அருகே பொறிக்கப்பட்டுள்ளது.

சுசீந்திரம் பழைய பாலத்தின் அருகிலேயே புதிய பாலம் கட்ட பல்வேறு முயற்சிகள் மேற்கொள்ளப்பட்டன. இதற்கு மத்திய அரசு 7.30 கோடி நிதி ஒதுக்கியது. அதன்படி பாலத்துக்கான பணிகள் தொடங்கப்பட்டன. ராட்சத தூண்கள் அமைக்கப்பட்டு பால கட்டுமானபணிகள் முழுமையடைந்தன.

மேற்கோள்கள்
-----------

1. ↑  கன்னியாகுமரி - 2000, தினத்தந்தி, நாள்.31.12.1999, ப. 13.
2. ↑  "போக்குவரத்து நெரிசலில் வாகனங்கள் சிக்கி தவிப்பு : சுசீந்திரம் பாலம் திறப்பு விழா எப்போது?". *www.dinakaran.com*. 2021-11-08 அன்று மூலம் பரணிடப்பட்டது. 2021-11-08 அன்று பார்க்கப்பட்டது.
3. ↑  "சுசீந்திரம், நரிக்குளம் பாலங்கள் போக்குவரத்து தெருக்கடிக்கு தீர்வு : சுற்றுலா மேம்பாட்டுக்கும் வழிவகுக்கும்". *Hindu Tamil Thisai*. 2021-11-08 அன்று பார்க்கப்பட்டது.

வெளியிணைப்புகள்
---------------

* சுசீந்திரம் புதிய பாலத்தில் போக்குவரத்து தொடக்கம், தினமணி, ஆகஸ்டு 11, 2017. பார்த்த நாள்: ஆகஸ்டு 11, 2017.
**திக்கி தோல்மா** (*Dicky Dolma*) 19 வயதில் எவரெசுட்டு சிகரத்தை எட்டிய இந்தியப் பெண்ணாவார். 1974 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1993 ஆம் ஆண்டு மே மாதம் 10 ஆம் தேதியன்று இளைய பெண்மணியான திக்கி தோல்மா இந்த மலையேற்றச் சாதனையை நிகழ்த்தினார். 

இந்திய-நேபாள எவரெசுட்டு பயணத்தில் இச்சாதனை நடந்தது. இந்த இந்தோ-நேபாள மகளிர் எவரெசுட்டு பயணக் குழுவை 1984 ஆம் ஆண்டு எவரெசுட்டு சிகரத்தை அடைந்த முதல் இந்தியப் பெண் பச்சேந்திரி பால் வழிநடத்தினார். ஒரு பனிச்சறுக்கு வீரராக இருந்த திக்கி 1989 அகில இந்திய திறந்த ஆலி பனிச்சறுக்கு விழா மற்றும் 1999 ஆம் ஆண்டு ஆசிய குளிர்கால விளையாட்டு உட்பட பல விளையாட்டு போட்டிகளில் கலந்து கொண்டார்.  பனிச்சறுக்கு பயிற்சி வகுப்புகள் மற்றும் அடிப்படை மலையேறும் படிப்புகளை திக்கி மணலி நிறுவனத்தில் எடுத்தார்.  திக்கி தோல்மாவின் அதே பயணத்தில், சந்தோசு யாதவ் இரண்டாவது முறையாக எவரெசுட்டு சிகரத்தை ஏறினார். இரண்டு முறை உச்சிக்கு சென்ற முதல் பெண் என்ற சிறப்பை அவர் பெற்றார். திக்கி தோல்மா இந்தியாவின் இமாச்சலப் பிரதேசம் மனாலிக்கு அருகேயுள்ள பல்சான் கிராமத்தைச் சேர்ந்தவராவார். திக்கி தோல்மாவுக்கு 1994 ஆம் ஆண்டுக்கான தேசிய சாகச விருதும் வழங்கப்பட்டது .

எவரெசுட்டு சிகரத்தை எட்டிய இளைய பெண்மணிகள்
------------------------------------------

* சூங்கோ தபே - 22 செப்டம்பர் 1939 ஆம் ஆண்டு பிறந்தார் - 16 மே 1975 அன்று 35 வயது, 236 நாட்கள்
* பச்சேந்திரி பால்- 25 ஏப்ரல் 1954 ஆம் ஆண்டு பிறந்தார் - 23 மே 1984, வயது 30 ஆண்டுகள், 28 நாட்கள்
* சரோன் வூடு - 18 மே 1957 இல் பிறந்தார் - 20 மே 1986, வயது 29 ஆண்டுகள், 2 நாட்கள்
* லிடியா பிராடே- அக்டோபர் 9, 1961 இல் பிறந்தார் - அக்டோபர் 14, 1988, வயது 27 ஆண்டுகள், 5 நாட்கள்
* சந்தோசு யாதவ்- 10 அக்டோபர் 1967 இல் பிறந்தார் - 12 மே 1992, 24 வயது, 215 நாட்கள்
* கிம் சூன்-யோ - 10 ஆகத்ட் 1970 இல் பிறந்தார்-10 மே 1993, வயது 22 ஆண்டுகள், 273 நாட்கள்
* திக்கி தோல்மா - 5 ஏப்ரல் 1974 இல் பிறந்தார் - 10 மே 1993, வயது 19 வயது, 35 நாட்கள்

மேற்கோள்கள்
-----------

1. ↑  New Seasons Course Book 6, 2/E *By Manuja Sarita, Page 85*
2. ↑  "Everest 2005: Chris Harris, 14". 2016-02-05 அன்று மூலம் பரணிடப்பட்டது. 2016-01-03 அன்று பார்க்கப்பட்டது.
3. 1 2 3 4  EverestHistory.com: Dicky Dolma
4. ↑  *Encyclopaedia of Indian Events & Dates* - By S. B. Bhattacherje - Page A274
5. ↑  Punjab History Conference, Thirty-seventh Session, March 18-20, 2005(Google Books)
6. ↑  "Adventure Stats". 2021-04-30 அன்று மூலம் பரணிடப்பட்டது. 2021-08-14 அன்று பார்க்கப்பட்டது.

புற இணைப்புகள்
--------------

* திக்கி தோல்மா எவரெசுட்டு வரலாறு
சினாய் தீபகற்பம் நடுவிலும் சாக் கடல் மற்றும் ஜோர்டன் பள்ளத்தாக்கு மேலும்
**பெரும் பிளவுப் பள்ளத்தாக்கு** (*Great Rift Valley*) என்று பத்தொன்பதாம் நூற்றாண்டு பிரித்தானியப் பயணி ஜான் வால்டர் கிரிகொரியால் பெயர் சூட்டப்பட்ட இந்த நீளமான பள்ளம், ஏறத்தாழ 6,000 கிலோமீற்றர் நீளம் கொண்டது, தென்மேற்கு ஆசியாவின் வடக்கு சிரியாவிலிருந்து கிழக்கு ஆப்பிரிக்காவின் மத்திய மொசாம்பிக் வரை செல்கிறது. இந்தப் பெயர் நிலவியல்படி சரியானது இல்லை என தற்போது *கிழக்கு ஆப்பிரிக்க பிளவு* என அழைக்கப்படுகிறது.

கிழக்கு ஆப்பிரிக்காவின் வரைபடம் - வரலாற்றில் செயலிலுள்ள எரிமலைகள் (சிவப்பு முக்கோணங்கள்) மற்றும் அஃபார் முக்கோணம் (நிறத்தில், நடு) — நிலத் தட்டுகள் ஒன்றையொன்று பிரிந்து செல்லும் முச்சந்தி: அராபிய தட்டு, மற்றும் ஆப்பிரிக்க தட்டின் இரு (நுபியன் மற்றும் சோமாலியன்)உப தட்டுகள்கிழக்கு ஆப்பிரிக்கன் பள்ளத்தாக்கால் பிளவுபட்டு இருத்தல். (USGS).

வெளியிணைப்புகள்
---------------

விக்கிமீடியா பொதுவகத்தில்,  
 ***Great Rift Valley***   
என்பதின் ஊடகங்கள் உள்ளன. 

* சிறிய எளிய வண்ண வரைபடம் பரணிடப்பட்டது 2009-09-20 at the வந்தவழி இயந்திரம்
* ஆல்பர்டைன் பிளவு திட்டத்திலிருந்து வரைபடங்கள் பரணிடப்பட்டது 2005-10-26 at the வந்தவழி இயந்திரம்
**ஓய்வு** என்பது,தொடர்ச்சியான செயலில் இருந்து சிறிது நேரம் அல்லது சிலகாலம் விடுபடுவது. மாற்றுச் செயலில் ஈடுபடுவதும் ஓய்வுதான். மனதுக்கும், லுlக்கும் ஓயபடுகிறது. ஓய்வு புத்துணர்ச்சி அளிக்கிறது. மேலும் ஒய்விற்குப்பின் செய்யும் செயல்கள் அதிக பலனை அளிக்கிறது.உலகில் ஓய்விற்காக தொடங்கப்பட்ட பலதுறைகள் இப்பொழுது பெரும் வளர்ச்சிபெற்றுள்ளது. சுற்றுலா, கேளிக்கை அரங்கம்,படம், தொலைக்காட்சி, இசை,நடனம்,உடற்பயிற்சி, உணவு விடுதிகள் மற்றும் பல துறைகள் மக்களுக்குப் பலவிதமான ஓய்வெடுக்கும் வாய்ப்புகளை உருவாக்கித் தருகிறது.

மனதிற்கான ஓய்வு
---------------

மனதிற்கான ஓய்வு வெளிப்படையாக தெரிவதில்லை. இதனால் பலர் மனதிற்கான ஓய்வுத்தேவையை சரியாக நெறிப்படுத்துவது இல்லை.அனுதினமும் புதிய புதிய நிகழ்வுகளால், மனம் ஓய்வின்றி செயல்படுகிறது.

மனதிற்கான ஓய்வு இசை, தியானம், விரும்பியதை செய்தல், மற்றும் மனதிற்கு இதமான சூழலில் கிடைக்கும். ஒவ்வொரு மனமும் தனித்தன்மை வாய்ந்ததால் ஒருவருடைய ஓய்வுமுறை மற்றொருவருக்கு பொறுந்தாது
மனதிற்கான ஓய்விற்கு மனதை அடக்குவது ஒருமுறை, அதற்கு மாற்றாக, எதுவும் செய்யாமல் மனதை விட்டுவிடுவது மற்றொரு முறை. 
மிக கவனமாக செய்யும் செயல் கூட ஒருவகை தியானம்தான். [ மருத்துவர்கள் அறுவை சிகிச்சை செய்வதும், வங்கியில் பணம் எண்ணுவதும், ஆபரண வேலை செய்வதும், வயலில் கதிர் அறுப்பதும் தியானம்தான் ]

உடலுக்கான ஓய்வு
---------------

சிறிது நேரம் செயலற்று இருப்பது, மென்மையான உடற்பயிற்சி, ஒரு குளியல் போன்றவை உடலுக்கான ஓய்வை அளிக்கிறது.

தூக்கம்
-------

தூக்கம், மனதுக்கும் உடலுக்கும் முழுமையான ஓய்வை தருகிறது.

மருத்துவ முறை ஓய்வு
-------------------

மனம் அதிக உளைச்சலுக்கு ஆளாகும்போது, மருத்துவ உதவியுடன் கூடிய ஓய்வு தேவைப்படுகிறது.

வெளியிணைப்பு
------------
ஐந்து பெரும் சுழலோட்டங்களில் ஒன்றாக வடக்கு பசிபிக் சுழலோட்டத்தில் பெரும் பசிபிக் குப்பை மண்டலம் அமைந்துள்ளது
**பெரும் பசிபிக் குப்பை மண்டலம்** (*Great Pacific garbage patch*, அல்லது *Pacific trash vortex*), என்பது, வடக்கு பசிபிக் பெருங்கடலில் அமைந்த வடக்கு பசிபிக் சுழலோட்டத்தில் மாட்டியிருந்த சூழல் மாசடைதலை குறிக்கும். இம்மண்டலத்தில் நெகிழி துகள்கள், வேதிக் கழிவுகள், மற்றும் பல்வேறு குப்பை கலந்துகொண்டுள்ளன. ஏறத்தாழ மேற்கு 135°இலிருந்து 155° வரை, வடக்கு 35°இலிருந்து 42°வரை இப்பகுதியை காணலாம்.

இப்பகுதியில் குப்பையை தின்னு இறந்த ஒரு அல்பட்ரோஸ்
பசிபிக் பெருங்கடலின் எல்லைகளில் இருக்கும் நாடுகளிலிருந்தும், கப்பல்களிலிருந்தும் வெளிவருகிற சூழல் மாசடைகள் கடல் நீரோட்டங்களில் மாட்டி இப்பகுதியில் குவிக்கப்பட்டன என்று சூழலியலாளர்கள் நினைக்கின்றனர்.

மேற்கோள்கள்
-----------

1. ↑  Dautel, Susan L. "Transoceanic Trash: International and United States Strategies for the Great Pacific Garbage Patch," 3 Golden Gate U. Envtl. L.J. 181 (2009)
2. ↑  Moore, Charles (November 2003). *Across the Pacific Ocean, plastics, plastics, everywhere*. Natural History Magazine.. பார்த்த நாள்: 2014-04-16
மாங்குளம் நெடுஞ்செழியன் கல்வெட்டு மாதிரி எழுத்துக்கள்
**நெடுஞ்செழியன்** என்ற பெயர் மாங்குளம் கல்வெட்டுகளில் காணப்படும் ஒரு பாண்டிய மன்னனின் பெயராகும். இக்கல்வெட்டுகளின் காலம் பொ.மு. 2ஆம் நூற்றாண்டாகும். இவனின் முழுப்பெயர் தெரியவில்லை. ஆரியப்படை கடந்த நெடுஞ்செழியன், தலையலங்கான நெடுஞ்செழியன் போன்றவர்களுக்கு இவன் முன்னோனாக கருதப்படுகிறான்.

கல்வெட்டுகள்
------------

தமிழ்நாடு, மாங்குளத்தில் இச்செழியன் பற்றிய இரு கல்வெட்டுகள் காணப்படுகின்றன. ஒன்றில் இச்செழியனின் பணயனான கடலன் வழுதி என்பவன் கணியன் நந்தா என்ற சமண குருவுக்கு கொடுத்த குகைத்தானம் பற்றியுள்ளது. மற்றொன்றில் இச்செழியனின் சகலனாகிய இளஞ்சடிகன் தந்தை சடிகன் என்பவன் இதே துறவிக்கு பள்ளி அமைத்து கொடுத்தது பற்றியுள்ளது.

மூலம்
-----

* *பண்டைய தமிழகம்*, சி. க. சிற்றம்பலம், யாழ்ப்பாணப் பல்கலைக்கழகம், இலங்கை.

மேற்கோள்கள்
-----------

1. ↑  கணி நந்தி ஆசிரியற்கு ஆங்கே ஏமம் ஈந் நெடுஞ்செழியன்  
பணவன் கடலன் வழுதி கொட்டுபித்த பள்ளி
2. ↑  கணி நந்த ஆசிரியற்கு ஆன் ஏமம் ஈத்த நெடுஞ்செழியன்  
சகலன் இளஞ்சடிகன் தந்தை சடிகன் செய்யி பள்ளி

இவற்றையும் பார்க்கவும்
----------------------

* மாங்குளம் கல்வெட்டு
**மதுகர் நர்கர் சந்துர்கர்** (*Madhukar Narhar Chandurkar*)(14 மார்ச் 1926 - 28 பிப்ரவரி 2004) என்பவர் பம்பாய் மற்றும் சென்னை உயர் நீதிமன்றத்தின் முன்னாள் தலைமை நீதிபதி ஆவார்.

கல்வி
-----

சந்துர்கர் 1926-ல் பிறந்தார். இவர் நாக்பூரில் உள்ள சோமல்வார் அகதமி மற்றும் ஹிசுலாப் கல்லூரியில் படித்தார். பின்னர் இவர் நாக்பூர் பல்கலைக்கழகத்தில் சட்டம் படித்து தேர்ச்சி பெற்றார். சந்துர்கர் வழக்கறிஞராகப் பதிவுசெய்து 1954-ல் நாக்பூர் உயர் நீதிமன்றத்தில் உரிமையியல், குற்றவியல் மற்றும் வரி விடயங்களில் பயிற்சியைத் தொடங்கினார்.

நீதிபதி பணி
-----------

இவர் 28 அக்டோபர் 1967 அன்று பம்பாய் உயர் நீதிமன்றத்தின் கூடுதல் நீதிபதி பதவியில் நியமிக்கப்பட்டார். 1968ல் நிரந்தர நீதிபதியானார். நீதிபதி சந்துர்கர் 2, சனவரி 1984-ல் பம்பாய் உயர் நீதி மன்றத்தின் தலைமை நீதிபதியாகப் பதவி உயர்வு பெற்றார். பின்னர் சென்னை உயர் நீதிமன்றம் தலைமை நீதிபதியாக ஏப்ரல் 2, 1984ஆம் ஆண்டு மாற்றப்பட்டார். இங்கு இவர் 13, மார்ச் 1988 வரை பணியிலிருந்தார்.

மேற்கோள்கள்
-----------

1. ↑  "Full Court Conference" (PDF). 20 December 2018 அன்று பார்க்கப்பட்டது.
2. ↑  Chandrachud, Abhinav (19 May 2018). "The right man for the job". *The Indian Express*. .
3. ↑  "MR. M.N. Chandurkar". 20 December 2018 அன்று பார்க்கப்பட்டது.
4. ↑  "The former Chief Justices". 20 December 2018 அன்று பார்க்கப்பட்டது.
ஓரலகு வட்டம். மாறி *t* ஒரு கோண அளவு.
கணிதத்தில் **ஓரலகு வட்டம்** அல்லது **அலகு வட்டம்** (*Unit circle*) என்பது ஓரலகு ஆரமுள்ள ஒரு வட்டமாகும். பெரும்பாலான நேரங்களில் இதன் ஆரம் ஓரலகாகவும் மையம் ஆதிப்புள்ளியாகவும் அமையும். குறிப்பாக முக்கோணவியலில் யூக்ளிடின் தளத்தில் கார்ட்டீசியன் ஆயமுறைப்படி ஓரலகு ஆரத்தையும் ஆதிப்புள்ளி (0, 0) -ஐ மையமாகவும் கொண்ட வட்டமாகும். இதன் வழக்கமான குறியீடு *S*1. ஓரலகு வட்டத்தின் பொதுமைப்படுத்தல் ஓரலகு கோளமாகும்.

(*x*, *y*) என்பது ஓரலகு வட்டத்தின் மீது, முதல் காற்பகுதியில் அமையும் ஒரு புள்ளி எனில் *x* மற்றும் *y* நீளங்கள், ஓரலகு நீளமுடைய செம்பக்கம் கொண்ட செங்கோண முக்கோணத்தில் செங்கோணத்தைத் தாங்கும் இரு தாங்கிப்பக்கங்களாக இருக்கும். எனவே பித்தாகரசு தேற்றப்படி, *x* மற்றும் *y* பின்வரும் சமன்பாட்டினை நிறைவு செய்யும்:

{\displaystyle x^{2}+y^{2}=1.}
*x* -ன் எல்லா மதிப்புகளுக்கும், *x*2 = (−*x*)2, மேலும் ஓரலகு வட்டத்தின்மீது அமையும் எந்தவொரு புள்ளியின் *x* அல்லது *y* அச்சில் பிரதிபலிப்பும் ஓரலகு வட்டத்தின் மீது அமையும் புள்ளியாகவே அமையும் என்பதால் மேற்கண்ட சமன்பாடு முதல் காற்பகுதி மட்டுமல்லாது மற்ற மூன்று காற்பகுதிகளில் அமையும் புள்ளிகளுக்கும் பொருந்தும்.

ஓரலகு வட்டத்தின் புள்ளிகள்
--------------------------

ஓரலகு வட்டத்தின் மீது அமையும் புள்ளிகளைப் பின்வருமாறு குறிக்கலாம்.

* அடுக்குக்குறியீட்டில்:

{\displaystyle z=\,\mathrm {e} ^{it}\,}
* முக்கோணவியல் சார்புகளில்:

{\displaystyle z=\cos(t)+i\sin(t)\,} (கலப்பெண் வடிவில்)
{\displaystyle (cost,sint)\,} (கார்ட்டீசியன் ஆய தொலைவுகளில்)

முக்கோணவியல் சார்புகள்
----------------------

ஓரலகு வட்டத்தில் குறிப்பிட்ட புள்ளிகளின் அச்சுதூரங்கள்
ஓரலகு வட்டத்தில் முக்கோணவியல் சார்புகளான சைன் மற்றும் கோசைன் சார்புகளைப் பின்வருமாறு வரையறுக்கலாம். 

(*x*, *y*) ஓரலகு வட்டத்தின் மீதுள்ள ஒரு புள்ளி. ஆதிப்புள்ளி (0, 0) லிருந்து (*x*, *y*) -க்கு வரையப்படும் கதிர் *x* அச்சின் நேர்ம திசையுடன் உண்டாக்கும் கோணம் *t* எனில்:

{\displaystyle \cos(t)=x\,\!}
{\displaystyle \sin(t)=y\,\!}
ஓரலகு வட்டச் சமன்பாடு *x*2 + *y*2 = 1 -லிருந்து

{\displaystyle \cos ^{2}(t)+\sin ^{2}(t)=1\,\!} எனக் காணலாம்.
ஓரலகு வட்டத்தின் மூலம் சைன் மற்றும் கோசைன் சார்புகள் காலமுறைமைச் சார்புகள் என்பதை அறியலாம. அவற்றின் காலமுறைமையின் அளவு {\displaystyle 2\pi \!}

{\displaystyle \cos t=\cos(2\pi k+t)\,\!}
{\displaystyle \sin t=\sin(2\pi k+t)\,\!}
இங்கு *k* ஒரு முழு எண்.

செங்கோண முக்கோணத்தைப் பயன்படுத்தி 0 முதல் π/2 -வரையிலான கோணங்களுக்கு மட்டுமே முக்கோணவியல் சார்புகளை வரையறுக்க முடியும். ஆனால் ஓரலகு வட்டத்தின் மூலம் எந்தவொரு மெய்யெண் கோணத்திற்கும் முக்கோணவியல் சார்புகளை வரையறுக்கலாம்.

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***unit circle*** என்னும் சொல்லைப் பார்க்கவும். |

* Weisstein, Eric W. "Unit circle", *MathWorld*.
* Flash animation for learning the unit circle
* GonioLab பரணிடப்பட்டது 2007-10-06 at the வந்தவழி இயந்திரம்: Visualization of the unit circle, trigonometric and hyperbolic functions
1969 முதல் யூனிக்சு, யூனிக்சு-லைக் இயக்குதளங்களின் பரிணாமம்.
**யூனிக்சு-லைக்** (Unix-like / UN\*X / \*nix) என்பது இயக்குதள வகைகளைக் குறிக்கும்,  திறமூல மென்பொருளியப் பதமாகும். இது யூனிக்சின் சீர்தரங்களின் கீழ் முற்றிலும் வருவதில்லை. ஆனால், ஏறத்தாழ யூனிக்சை ஒத்த இயல்புகளையும், சிறப்புகளையும் பெற்றிருக்கின்றன. மேலும், யூனிக்சு என்பது முழுமையானக் கட்டளை வழி செயற்பாடுகளை உடையதாக இருக்கும். ஆனால், யூனிக்சு-லைக் என்பது குறைவான கட்டளை வழி செயற்பாடுகளைக் கொண்டு, ஒரு பயனர் பயன் அடைகிறார். தீர்மானமாக வரையறுக்கப்பட்ட விதிகள், இவ்வகை இயக்குதளங்களுக்கு இல்லையென்றாலும், 

பெல் ஆய்வுக்கூடங்களின் யூனிக்சை அடிப்படையக் கொண்டு, அதைப் போன்ற உரிமங்களோடு, வியாபார அடிப்படைகளையும் கொண்ட மென்பொருட்களின் தொகுப்பு இவையெனலாம். 2007 ஆம் ஆண்டு, வைனே ஆர். கிரே(Wayne R. Gray) யூனிக்சு உரிமைக்காக (UNIX as a trademark) வழக்கிட்டார், அதன் தீர்ப்பிலும், மேல்முறையீட்டிலும் தோல்வியடைந்தார்.

மேற்கோள்கள்
-----------

1. ↑  Eric S. Raymond; Guy L. Steele Jr. "UN\*X". *The Jargon File*. பிப்ரவரி 10, 2018 அன்று பார்க்கப்பட்டது.
2. ↑  *Gray v. Novell, X/Open Company, The SCO Group* (11th Cir. January 7, 2011). Text
3. ↑  "More Wayne Gray. No! Again? Still?! Yes. He Wants to Reopen Discovery in the USPTO Dispute". *Groklaw*. April 22, 2011. ஜூன் 20, 2017 அன்று மூலம் பரணிடப்பட்டது. February 5, 2013 அன்று பார்க்கப்பட்டது.
சில மதுபான வகைகள்.
பொதுவாக மது என அறியப்பட்ட எத்தனால் அடங்கிய குடிவகை **மதுபானம்** என அழைக்கப்படுகிறது. வேதியியல் வரைவிலக்கணத்தின் படி மது என்பதில் வேறு சேர்வைகளும் அடங்குகின்றன. மதுபானங்கள் பொதுவாக பியர் வகைகள், வைன் வகைகள், வடி பானங்கள் என மூன்று வகைகளாக பிரிக்கப்படுகின்றன.

எத்தனால் உளத்தூண்டல் மருந்தாகும் (psychoactive drug) இது மூளைத்திறன் மயக்க மருந்தாக செயற்படுகிறது. கூடுதலான நாடுகள் மதுபான உற்பத்தி, விற்பனை, உட்கொள்ளல் தொடர்பான விதிமுறைகளை கையாண்டு வருகின்றன. மதுபானம் உலகின் கூடுதலான நாடுகளில் உற்பத்தி செய்யப்பட்டும் உட்கொள்ளப்பட்டும் வருகின்றது. மதுபானங்களை உட்கொள்ளல் சில கலாச்சாரங்களில் சமூக நிகழ்வுகளில் முக்கிய அம்சமாக காணப்படுகிறது. 

குருதியில் காணப்படும் எத்தனால் அளவு ஒரு குறித்த அளவை விஞ்சினால் அவர் சட்டரீதியாக போதையுற்றவராக கருதப்படுவார். இவ்வாறு போதையுற்றவர்கள் வாகனம் செலுத்தல் போன்ற செயற்பாடுகளில் ஈடுபடுவது தடுக்கப்பட்டுள்ளது. மதுபானங்கள் பழக்க அடிமைத்தனத்தை (addiction) தூண்டும் தன்மை உடையன.

1994இல் உருவான உலக வர்த்தக அமைப்பு, மதுபானத்தை சுதந்திர வர்த்தகப் பொருளாக வகைப்படுத்துகிறது. சேவை என்ற அடிப்படையிலோ, மூலதனம் என்ற அடிப்படையிலோ உறுப்பு நாடுகள் எங்கு வேண்டுமானாலும் இந்த வர்த்தகத்தில் ஈடுபடலாம். காட்(GATT) ஒப்பந்தப் பிரிவுகள், வெளி நாட்டிலிருந்து இறக்குமதியாகும் மது பானங்களின் மீது இந்தியா வரி குறைப்பு செய்ய வலியுறுத்துகின்றன. ஒப்பந்தத்தின் பல பிரிவுகள். குடிப்பழக்கத்தைக் கட்டுப்படுத்த ஒரு சில மாநில அரசுகள் நினைத்தாலும் இவை குறுக்கே வரும் அபாயம் உண்டு.

மதுபானம் அருந்துபவர்கள் வயது
----------------------------

1980களில் குடிப்பவர்களின் குறைந்தபட்ச வயது 26 ஆக இருந்தது. 2007ல் 17 ஆகக் குறைந்துவிட்டது. அசோசெம் என்கிற வர்த்தகக்கூட்டமைப்பின் சமூக வளர்ச்சிப் பிரிவு செய்த ஆய்வில், 19-26 வயதுக்குட்பட்ட இளைஞர்களின் மத்தியில் குடிப்பழக்கம், 60 சதவீதம் அதிகரித்துள்ளது தெரிய வருகிறது. குறிப்பாக, கடந்த 10 ஆண்டுகளில் டீன் ஏஜ் குடிப்பழக்கம் 100 சதவீதம் அதிகரித்திருப்பதாகவும் இந்த ஆய்வு தெரிவிக்கிறது.

போரே கமிட்டி
------------

1943இல் பொது ஆரோக்கியம் பற்றிய பரிந்துரைகள் அளிப்பதற்காக இந்தியாவில் அமைக்கப்பட்ட போரே கமிட்டி, 1946ல் தனது அறிக்கையை அளித்தது. பொது ஆரோக்கியத்தின் ஒரு பகுதியாக குடிப்பழக்கத்தின் விளைவுகளும் பார்க்கப்பட்டன. போரே கமிட்டி அறிக்கை வறுமையாலும், வேலையின்மையாலும், பொழுதுபோக்கு வசதி இன்மையாலும் விரக்திக்குத் தள்ளப்பட்டு குடிப்பவர்களும் உண்டு; சமூகப் பழக்கம் காரணமாகவும், கூட்டாகக் குடிக்கும் பழக்கத்தாலும் குடிப்பவர்கள் உண்டு. பொருளாதார மேம்பாடு, கல்வி, ஆரோக்கியமான பொழுதுபோக்கு போன்றவற்றில் அரசு முதலீடு செய்ய வேண் டும், மது விற்பனையைக் கட்டுப்படுத்த கடுமையான சட்டங்களைக் கொண்டு வர வேண்டும், குடிநோயாளிகளின் சிகிச்சைக்கும், மறு வாழ்வுக்கும் உதவ வேண்டும் என்றும் அறிவுறுத்துகிறது.குறிப்பாக வேலை நேரத்தில் விற்பனை செய்வது தடுக்கப்படவேண்டும் என்ற ஆலோசனையை முன் வைக்கிறது. பெங்களூரு நிம்ஹான்ஸ் மருத்துவமனையின் ஆய்வும் அதன்விரிவான பரிந்துரைகளும் இதே கண்ணோட்டத்தைத் தான் கடைப்பிடிக் கின்றன.

மேற்கோள்கள்
-----------

1. 1 2 3  "வன்முறையின் ஊற்றுக்கண்ணாய்". *தீக்கதிர்*: p. 4. 25 அக்டோபர் 2013. Archived from the original on 2014-04-11. .
நிரலாக்கத்தில், **ஓரலகுச் சோதனை** (ஒரிம அல்லது ஒரு தொகுதிச் சோதனை) என்பது ஒரு மென்பொருளின் பல கூறுகள் ஒவ்வொன்றும் தனித்தனியாக சோதனைக்கு உட்படுத்தப்பட்டு, அவை சரியாகத் தொழிற்படுகின்றனவா என்று உறுதி செய்யும் சோதனை நிரல் ஆகும். இதில் அலகு என்பது பயன்பாட்டு மென்பொருளில் சோதனை செய்வதற்கு தகுதிவாய்ந்த சிறிய பகுதியாகும்.  ஒவ்வொரு முக்கிய சார்புகளுக்கும், வகுப்புகளுக்கும், அல்லது தொகுதி நிரல்களுக்கும் ஒரலகுச் சோதனையை உருவாக்கி பயன்படுத்தவேண்டும் எனப் பல நிபுணர்கள் பரிந்துரைக்கின்றனர். மென்பொருள் எழுதப்படும் போதும், தொகுக்கப்படும்போது, பராமரிக்கப்படும் போது என பல இடங்களில் ஓரலகுச் சோதனை பயன்படுகிறது. பொருள் சார்ந்த நிரலாக்கத்தில், அலகு என்பது பெரும்பாலும் ஒரு வர்க்கம், ஒரு முழு இடைமுகம் அல்லது ஒரு செயல்பாடாக இருக்க முடியும்..

நல்ல ஓரலகுச் சோதனைகளின் பண்புகள்
--------------------------------

* தானியக்கப்பட்டிருக்க வேண்டும்.
* மீண்டும் யாராலும் பயன்படுத்தக் கூடியதாக இருக்க வேண்டும்.
* இலகுவாக இயக்க கூடியதாக இருக்க வேண்டும்.
* வேகமாக ஓட வேண்டும்.

அலகு சோதனை கருவிகள்
-------------------

ஜேயூனிட்

மேற்கோள்கள்
-----------

1. ↑  Kolawa, Adam; Huizinga, Dorota (2007). *Automated Defect Prevention: Best Practices in Software Management*. Wiley-IEEE Computer Society Press. பக். 426. பன்னாட்டுத் தரப்புத்தக எண்:0-470-04212-5. .
2. ↑  "காப்பகப்படுத்தப்பட்ட நகல்" (PDF). 2012-07-23 அன்று மூலம் (PDF) பரணிடப்பட்டது. 2013-11-12 அன்று பார்க்கப்பட்டது.
யூபலினோசின் சுரங்கப்பாதை
 சுரங்கப்பாதையின் நுழைவாயில்
**யூபலினோஸ்** (*Eupalinos*, பண்டைக் கிரேக்கம்: Εὐπαλῖνος ) அல்லது மெகாராவின் **யூபலினோஸ்** என்பவர் பண்டைய கிரேக்க பொறியாளர் ஆவார். இவர் சாமோஸ் தீவில் உள்ள யூபலினோசின் சுரங்கப்பாதையை கிமு 6 ஆம் நூற்றாண்டில் அமைத்தவர் ஆவார்.

அந்தச் சுரங்கப்பாதையானது கிமு 550 மற்றும் 530 க்கு இடையில் அமைக்கப்பட்டது ஆகும்.  அது வரலாற்றில் அறியப்பட்ட இரண்டாவது சுரங்கப்பாதையாகும். இது இரு முனைகளிலிருந்தும் தோண்டப்பட்டது மேலும் அவ்வாறு செய்வதில் வடிவியல் அடிப்படையிலான அணுகுமுறை முதலில் பயன்படுத்தப்பட்டது. அந்த சுரங்கம் அமைக்கபட்ட காலத்தின் மிக நீளமான சுரங்கப்பாதையாக அது இருந்ததால் யூபலினோசின் சுரங்கப்பாதை பண்டைய பொறியியலின் முக்கிய சாதனையாக கருதப்படுகிறது. இது சமோசின் சர்வாதிகாரியான பாலிகிரேட்சின் கட்டளையினால் கட்டப்பட்டது. அச்சரங்கமானது குறிப்பிடத்தக்க அளவாக 1,036 மீட்டர்கள் (3,399 அடி) நீளமானது. அது ஒரு மலையின் அடிவாரத்தில் உள்ள சுண்ணாம்புக் கல் வழியாக குடையப்பட்டு நகரத்திற்கு தேவைப்பட்ட தண்ணீரைக் கொண்டு வர பயன்படுத்தபட்டது; இந்த சுரங்கப்பாதை இன்னும் உள்ளது.

கிரேக்க வரலாற்றாசிரியர் எரோடோட்டசு தனது *Histories* நூலில் (3.60) சுரங்கப்பாதையை குறித்து சுருக்கமாக விவரிக்கிறார் மற்றும் மெகாராவின் யூபலினோசை அதன் கட்டிடக் கலைஞர் என்று அழைக்கிறார்:

> நான் சாமோசின் வரலாற்றில் எனக்கு தேவைப்பட்டதை விட நீண்ட காலம் தங்கி இருந்தேன். ஏனென்றால் கிரேக்க உலகில் மூன்று பெரிய கட்டிடங்கள் மற்றும் பொறியியல் சாதனைகளுக்கு அவர்கள் சொந்தக்காரர்கள்: முதலாவது, கிட்டத்தட்ட ஒரு மைல் நீளம், எட்டு அடி அகலம், எட்டு அடி உயரம் கொண்ட ஒரு சுரங்கப்பாதை, தொல்லாயிரம் அடி உயரமுள்ள மலையின் அடிவாரத்தின் வழியாக அமைக்கபட்டு பயன்படுத்தப்பட்டுவருகிறது. இதன் வழாயாக தண்ணீர் குழாய் அமைக்கபட்டு நகருக்கு தண்ணீர் கொண்டு செல்லப்படுகிறது. இது நாஸ்ட்ரோபஸின் மகன் யூபாலினஸ் என்ற மெகாரியனின் பணி.
> 
> 
> 

யூபலினோஸ் வரலாற்றில் முதல் நீர்ம பொறியியலாளராகக் கருதப்படுகிறார், இவரது பெயர் தவிர, இவரைப் பற்றி வேறு எதுவும் தெரியவில்லை. 

ஏதென்சுக்கும் கொரிந்துக்கும் இடையிலான புதிய விரைவு நெடுஞ்சாலையின் இணைப்பை எளிதாக்குவதற்காக, அண்மையில் கொரிந்தியாவில் உள்ள ஜெரனியா மலைகளின் கீழ் யூபலினோசின் பெயர் சூட்டபட்ட ஒரு பெரிய சுரங்கப்பாதை கட்டப்பட்டது. இந்த விரைவுச் சாலையில் ஒரே அகலம் கொண்ட மூன்று அடுத்தடுத்த சுரங்கங்களில் இதுவே மிக நீளமானது.

குறிப்புகள்
-----------

1. ↑  Harry B. Evans, Review of Hermann Kienast, p.150
2. ↑  Tom Apostol, p.33
**ஓய்மான் வில்லியாதன்** சங்ககால வள்ளல்களில் ஒருவன். 

புறத்திணை நன்னாகனார் என்னும் புலவர் இவனது வள்ளண்மையைப் போற்றிப் பாடியுள்ள பாடல் ஒன்று புறநானூறு 379-ஆம் பாடலாக அமைந்துள்ளது. இந்தப் பாடலில் இவன் ‘இலங்கை கிழவோன்’ என்று குறிப்பிடப்படுகிறான். 

இந்த வில்லியாதனைப் பாடிய இந்தப் புலவர் ஓய்மான் நல்லியாதனின் கொடையையும் பாராட்டிப் பாடியுள்ளார். பத்துப்பாட்டில் ஒன்றான சிறுபாணாற்றுப்படை நூலின் பாட்டுடைத் தலைவன் ஓய்மானாட்டு நல்லியக்கோடன் அப்பாடலில் ‘நன்மா இலங்கைத் தலைவன்’ என்று சிறப்பிக்கப்பட்டுள்ளான். 

இவற்றை ஒப்பிட்டுப் பார்க்கும்போது நல்லியக்கோடன், நல்லியாதன், வில்லியாதன் என்னும் பெயர் கொண்ட மூவர் ஓய்மானாட்டில் சற்றேறக் குறைய ஒரே காலத்தில் வாழ்ந்த வள்ளல்கள் எனத் தெரியவருகிறது. இவர்கள் மூவரும் அண்ணன் தம்பியராய் அடுத்தடுத்தோ, ஆங்காங்கேயோ செல்வாக்குடன் வாழ்ந்தவர்கள் என்பது புலனாகிறது. இவனது இலங்கை நெல்வயல் சூழ்ந்த ஊராம். அங்கு நெல் அரியும் உழவர்கள் அங்குக் கிடக்கும் ஆமை ஓட்டில் தன் அரிவாளைத் தீட்டிக்கொள்வார்களாம். தான் எப்போதும் வில்லியாதன் தாள்நிழலிலேயே வாழவேண்டும் என்றும், அவன் தனது பாட்டைக் கேட்டுக்கொண்டே இருக்கவேண்டும் என்றும் புலவர் விருப்புவதாக இப்பாடல் தெரிவிக்கிறது.
**மதுசிறீ நாராயண்** (Madhushree Narayan) (பிறப்பு: பிப்ரவரி 4, 1999) ஒரு இளம் இந்திய பின்னணி பாடகராவார். இவர் 2015, 2019 ஆகிய ஆண்டுகளில் சிறந்த பெண் பின்னணி பாடகருக்கான கேரள மாநில திரைப்பட விருதுகளையும், 2014இல் கேரள திரைப்பட விமர்சகர்கள் விருதையும் பெற்றுள்ளார்.

இவர், மூன்று வயதிலிருந்தே பாடிக்கொண்டிருக்கிறார். பத்ம விபூசண் பண்டிட் ஜஸ்ராஜின் கீழும், தனது தந்தை இரமேசு நாராயணனிடமிருந்தும் முறையாக இசையைக் கற்கத் தொடங்கினார். தற்போது, பண்டிட் அஜய் போகங்கரிடமிருந்து தும்ரியின் நுணுக்கங்களையும் பாணிகளையும் கற்றுக் கொண்டிருக்கிறார்.

மலையாளத்தில் 'மக்கல்கு' படத்தில் அறிமுகமானார். 2011 ஆம் ஆண்டில் இன்னும் வெளியிடப்படாத 'ஓடுதளம்' என்ற தமிழ் திரைப்படத்தில் தனது தந்தையின் இசையில் ஒரு பின்னணி பாடகியாக அறிமுகமானார். எடவப்பதி, என்னு நின்டே மொய்தீன் , ஆதாமிண்டெ மகன் அபூ, ஆலிஃப் (2015), மக்கல்கு, ஒட்டமந்தாரம் , ஒயிட் பாய்ஸ் (2014), பாதி (2016) ஆகிய படங்களில் பாடல்களுக்காகவும் இவர் குரல் கொடுத்தார். மேலும் தனது இசையில் பல பாடல்களைப் பாடினார். ஊர்வி என்ற படத்திற்காக 2017 ஆம் ஆண்டில் கன்னடத்தில் அறிமுகமானார்.

குறிப்புகள்
-----------

1. ↑  "Singer Madhushree Narayan is hitting all the right notes". *The Hindu*. 16 September 2015.. பார்த்த நாள்: 16 January 2016.
2. ↑  "Music is all I think about: Madhushree Narayan". *Timesofindia*. 16 January 2017.. பார்த்த நாள்: 16 January 2017.
3. ↑  "Madhushree Narayan shines bright in light music at School Arts Festival". *Mathrubhumi*. 18 January 2017. Archived from the original on 19 ஜனவரி 2017.. பார்த்த நாள்: 20 January 2017.
4. ↑  "This Music Day, a visit to a home of Hindustani music". *Mathrubhumi*. 20 June 2016. Archived from the original on 27 ஜூன் 2016.. பார்த்த நாள்: 20 June 2016.
5. ↑
**ஓம்படைக்கிளவி** என்பது கல்வெட்டியலில், கல்வெட்டு அமைப்பின் ஒரு பகுதியைக் குறிக்கும். இதை "முடிவுச் சொல்" எனவும் அழைப்பதுண்டு. கல்வெட்டின் உள்ளடக்கம் பொதுவாக மூன்று அல்லது நான்கு பகுதிகளாகப் பிரிக்கப்படுவதுண்டு. இவற்றில் இறுதிப் பகுதியின் ஒரு பகுதியே "ஓம்படைக்கிளவி" ஆகும்.

பெயர்
-----

*ஓம்படைக்கிளவி* என்பது *ஓம்படை*, *கிளவி* என்னும் இரண்டு சொற்களின் சேர்க்கையால் உருவானது. *ஓம்படை* என்பது பாதுகாப்பு என்னும் பொருள் கொண்டது. *கிளவி* என்பது சொல்லைக் குறிக்கும். எனவே *ஓம்படைக்கிளவி* என்பது பாதுகாப்பின் பொருட்டுச் சொல்லப்படும் சொல்லைக் குறிக்கும். பழந்தமிழ் அகப்பொருள் இலக்கியத்தில், "தலைவியைப் பாதுகாத்துக்கொள்ளெனத் தலைவற்குத் தோழிகூறுங் கூற்று" ஓம்படைக்கிளவி எனப்பட்டது.

கல்வெட்டில் ஓம்படைக்கிளவி
-------------------------

கல்வெட்டுக்களில் ஓம்படைக்கிளவியின் கூற்றுக்களில், கல்வெட்டில் கூறப்படும் தானங்களின் பாதுகாப்புக்கு யார் பொறுப்பு, இத்தானத்தைப் பாதுகாப்பதனால் ஏற்படும் நன்மைகள், அவ்வாறு செய்யாமல் விடுவதனால் அல்லது அத்தானத்துக்குக் இடையூறு செய்வதனால் ஏற்படக்கூடிய விளைவுகள் போன்ற விபரங்கள் இடம்பெறும். இவ்வாறான விளைவுகள் அவ்வாறு குந்தகம் செய்வோருக்கு அச்சத்தையோ, அவமானத்தையோ ஏற்படுத்தும் வகையில் அமைவது உண்டு.

எடுத்துக்காட்டுகள்
------------------

வழங்கப்பட்ட தானங்களின் பயன்கள் நீண்டகாலம் நிலைத்திருக்க வேண்டும் என்பதைக் குறித்துக் காட்டும் பொருட்டு, 

* "கல்லும் காவேரியும் உள்ளமட்டும்"
* "புல்லும் பூமியும் உள்ள மட்டும்"
* "ஆத்துமணலும் ஆவாரம்பூவும் உள்ளமட்டும்"
* சந்திரனும் சூரியனும் உள்ள மட்டும்"

போன்ற கூற்றுக்களை ஓம்படைக்கிளவியில் அமைப்பது உண்டு.

தானத்தைப் பாதுகாப்பதினால் ஏற்படக்கூடிய நன்மையாக, அத்தகையோருக்கு மதிப்பு அளிக்கும் வகையில், "உங்கள் பாதங்கள் என்னுடைய தலைமேல்" போன்ற பொருளுடைய கூற்றுக்கள் ஓம்படைக்கிளவியில் இடம்பெறுவது உண்டு. பின்வருவன சில எடுத்துக்காட்டுகள்:

* "அறம் ஓம்படைகளை காத்தார் செய்தார் பாதம் திறம்பாமல் சென்னிமேல் வைத்து"
* "பன்மாஹேஷ்வர ரக்ஷை"
* "இத்தன்மம் ரக்ஷிப்பார் ஸ்ரீ பாதம் என்றலை மேலன"
* "ரக்ஷித்தாரடி என் தலைமேலின"

தர்மத்தைப் பாதுகாக்காமல் விடுபவன் அல்லது அதற்கு இடையூறு செய்பவர்கள் பெரும் பாவங்களைப் புரிந்ததற்கு ஈடான விளைவுகளைப் பெறவேண்டியிருக்கும் என்பதை,

* "கங்கைக் கரையில் காராம்பசுவையும் மதாபிதாவையும் குருவையும் கொன்ற பாவத்திற் போகக் கடவார்"
* "கங்கைக் கரையில் காராம்பசுவைக் கொன்ற பாவம் போகக் கடவார்"
* "இது இறக்குவான் ஏழான் நரகத்துக் கீழான் நரகம் போவான்"
* "இது மாறுவான் பிரம்மஹத்தி தோசம் கொள்வான்"

என்றவாறு அச்சத்தை ஏற்படுத்தும் வகையிலும், சபிக்கும் பாணியிலும் கூற்றுக்கள் அமைவது உண்டு.

குறிப்புக்கள்
-------------

1. ↑  தமிழ்ப் பேரகராதியில் "ஓம்படைக்கிளவி
[*தொடர்பிழந்த இணைப்பு*]" என்னும் சொல்லுக்கான பதிவு.]
2. ↑  பவானி, மா.கல்வெட்டு அமைப்பு, தமிழ் இணையக் கல்விக்கழக இணையத்தளத்தில்
3. ↑  ஓம்படைக்கிளவி பற்றிய விளக்கமும், இலங்கைத் தமிழ்க் கல்வெட்டுக்களில் ஓம்படைக்கிளவியும் பரணிடப்பட்டது 2016-03-05 at the வந்தவழி இயந்திரம் வரலாறு வலைப்பூவில்
**ஓரங்க நாடகம்** *(one-act-play)* என்பது ஒரு நிகழ்ச்சியை அல்லது உணர்வை ஒரு சில களங்களில் முழுமைப்படுத்திக் காட்டும் நாடகம் ஆகும். ஓரங்க நாடகங்களில் ஒரு காட்சி மட்டுமே இருக்க வேண்டும் என்ற கட்டாயம் எதுவும் இல்லை. ஒன்றுக்கு மேற்பட்ட காட்சிகள் அடங்கி ஒரு நாடகம் உருவாகலாம். 20 முதல் 40 மணித்துளிகலில் நடைபெரும் இந்தவகை நாடகம் எழுத்துப் போட்டிகளில் உருவாகிய நாடக வடிவமாகும். இது சிறு விழாக்களுக்கு ஏற்ற நாடகமாகும்.

பண்டைய கிரேக்கத்தில், "சைக்ளோப்ஸ்" என்ற எள்ளல்வகை ஓரங்க நாடகத்தை யூரிபீடிசு இயற்றியுள்ளார்.  இது பல்லங்க நாடகங்களுக்குப் பிறகே உருவாகியது. மோலியரும் கால்டெரானும் 19 ஆம் நூற்றாண்டுக்கு முன்பே ஓரங்க நாடகங்களை உருவாக்கியுள்ளனர். இது 19 ஆம் நூற்றாண்டில் பொது வழக்குக்கு வந்தது. இக்காலத்தில் இது சிற்றரங்குகளிலும், சிறு விழாக்களிலும் தெரு நாடகங்களிலும் இடம்பெறும் நாடகமாகும்.

மேற்கோள்கள்
-----------

1. ↑  Francis M. Dunn. *Tragedy's End: Closure and Innovation in Euripidean Drama*. Oxford University Press (1996).
2. ↑  Francis M. Dunn. *Tragedy's End: Closure and Innovation in Euripidean Drama*. Oxford University Press (1996).

வெளி இணைப்புகள்
---------------

* One Act Play Depot

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* United States
* செக் குடியரசு

 |
**பண்ணாகம்** கிராமசேவையாளர் பிரிவு (J/175) வலிகாமம் மேற்கு பிரதேசசபைக்குட்பட்டது. இதன் எல்லைகளாக வடக்கே வடலியடைப்பு, பனிப்புலம், பல்லசுட்டி, கிழக்கே சித்தங்கேணி, தெற்கே யாழ்ப்பாணம்-காரைநகர் பெருந்தெரு, தொல்புரம், மேற்கே சுழிபுரம் கிழக்கு ஆகியன அமைந்துள்ளன.

இங்குள்ள மக்கள் பெரும்பாலும் விவசாயத்தையே தொழிலாகக் கொண்டவர்கள். ஆனால் தற்கால சூழ்நிலையால் வேறு தொழில்கள் செய்வோர் அதிகம் உள்ளனர்.

பாடசாலைகள்
----------

* பண்ணாகம் மெய்கண்டான் மகா வித்தியாலயம்

பண்ணாகம் அண்ணாகலை மன்ற சிறுவர் பாடசாலை

கோயில்கள்
---------

* விசவத்தனை முருகமூர்த்தி கோவில்.
* சிறு தெய்வ வழிபாட்டுத் தலங்கள்
	+ வைரவர் - 3
	+ காளிகோயில்-2

பண்ணாகத்தில் உள்ள சில சங்கங்களும், மன்றங்களும்

1. சிறீமுருகன் சனசமூக சேவா வாலிபர் சங்கம்
2. பண்ணாகம் தெற்கு ஐக்கிய நாணய சங்கம் 
3. பண்ணாகம் மக்கள் சிக்கனக் கடனுதவிக் கூட்டுறவுக் சங்கம்
4. பண்ணாகம் அண்ணாகலை மன்றம் 
5. பண்ணாகம் அம்பாள்கலை மன்றம் 
6. பண்ணாகம் கிராம அபிவிருத்திச் சங்கம் 
7. பண்ணாகம் மாதர் அபிவிருத்தி சங்கம் 
8. பண்ணாகம் இந்து சமய விருத்திச் சங்கம் 
9. பண்ணாகம் இளம் விவசாயிகள் கழகம்

புகழ்பெற்ற மனிதர்கள்
--------------------

* அ. அமிர்தலிங்கம்

முன்னாள் எதிர்க்கட்சித் தலைவர் 

* சபா. குகதாஸ்

முன்னாள் வடமாகாண சபை உறுப்பினர்

உசாத்துணை
---------

* பண்ணாக மான்மியம்- பண்டிதர் அ. ஆறுமுகம் [2001]
* 
* முன்னாள் எதிர்க்கட்சித் தலைவர் அப்பாப்பிள்ளை அமிர்தலிங்கம் அவர்கள் பிறந்த ஊர்.
* 
* 
*
**யூமா வாசுகி** என்ற புனைபெயரில் எழுதும் **தி. மாரிமுத்து** (பிறப்பு: 23 சூன் 1966) கவிஞர், புனைகதையாளர், மொழிபெயர்ப்பாளர், ஓவியர், எழுத்தாளர் என்ற பன்முகத் திறன்கொண்டு இயங்கி வருகிறார். மலையாள எழுத்தாளர் ஓ. வி. விஜயன் எழுதிய `கசாக்கிண்ட இதிகாசம்' எனும் நூலை ‘கசாக்கின் இதிகாசம்' என்ற பெயரில் தமிழில் மொழியாக்கம் செய்ததற்காக, பிற மொழியிலிருந்து தமிழுக்குச் செய்யப்படும் மொழிபெயர்ப்புக்காக 2017- ஆம் ஆண்டுக்கான சாகித்ய அகாடமி விருது இவருக்கு அளிக்கப்பட்டது.

வாழ்க்கை
--------

மாரிமுத்து 1966 ஆம் ஆண்டு சூன் மாதம் 23 ஆம் தேதியன்று இவர் தஞ்சாவூர் மாவட்டம், பட்டுக்கோட்டையில் பிறந்தார். கும்பகோணம் கவின்கலைக் கல்லூரியில் ஓவியம் பயின்றார். `தோழமை இருள்', `இரவுகளின் நிழற்படம்', `அமுத பருவம்', `வலம்புரியாய் அணைந்ததொரு சங்கு' உள்ளிட்ட கவிதைத் தொகுப்புகளும், `உயிர்த்திருத்தல்' எனும் சிறுகதைத் தொகுப்பும், `ரத்த உறவு', `மஞ்சள் வெயில்' ஆகிய நாவல்களும் எழுதியுள்ளார். தனித்த மொழிநடையால் தமிழ்க் கவிதைப் பரப்பில் தனக்கான ஓர் இடத்தைப் பிடித்துள்ளார். இவர் எழுதிய *"ரத்த உறவு"* எனும் நூல் தமிழ்நாடு அரசின் தமிழ் வளர்ச்சித் துறையின் 2000 ஆம் ஆண்டுக்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது. குழந்தைகள் குறித்து இவர் எழுதிய கவிதைகள் தொகுக்கப்பட்டு ‘சாத்தானும் சிறுமியும்’ எனும் நூலாக வெளிவந்துள்ளது.

படைப்புகள்
----------

### சிறுகதைத் தொகுப்பு

1. உயிர்த்திருத்தல் 2001
2. தூயகண்ணீர் (சிறார் கதை) - 2019

### கவிதைத் தொகுப்புகள்

1. தோழமை இருள்
2. இரவுகளின் நிழற்படம்
3. அமுதபருவம் வலம்புரியாய் அணைந்ததொரு சங்கு
4. யூமா வாசுகி கவிதைகள்

### மொழி பெயர்ப்புகள்

1. சிங்கிஸ் ஐத்மாத்தவின் சிவப்புத் தலைக்குட்டையணிந்த பாப்ளார் மரக்கன்று,
2. ஆண்டர்சன் கதைகள்
3. ஜோனதன் ஸ்விஃப்ட்டின்
4. கலிவரின் பயணங்கள்
5. எஸ். சிவதாஸின் ‘மாத்தன் மண்புழுவின் வழக்கு (மலையாளத்திலிருந்து)
6. ஓ. வி. விஜயனின் ‘கஸாக்குகளின் இதிகாசம் (மலையாளத்திலிருந்து)

மேற்கோள்கள்
-----------

1. ↑  "கவிஞர் இன்குலாப், யூமா வாசுகிக்கு சாகித்ய அகாதமி விருது". *Puthiyathalaimurai*. 2022-12-05 அன்று பார்க்கப்பட்டது.
2. ↑  "யூமா வாசுகி: மொழிபெயர்ப்பாளராய் ஒரு படைப்பாளி!". *Hindu Tamil Thisai*. 2022-12-05 அன்று பார்க்கப்பட்டது.
3. ↑  "சாகித்ய அகாடமி யூமா வாசுகி... எளிமை, கவித்துவம், நெகிழ்வான மொழிநடையின் அடையாளம்!". ஆனந்த விகடன்.. பார்த்த நாள்: 5 December 2022.
4. ↑  "யூமா. வாசுகி குறிப்பு".. பார்த்த நாள்: 5 December 2022.
1984 முதல் ஆண்டுதோறும் உருபனா-சாம்பினில் உள்ள இல்லினாய்ஸ் பல்கலைக் கழகத்தில் பூச்சி பயம் திரைப்பட விழா (Insect Fear Film Festival) நடத்தப்படுகிறது.  அதன் வடிவமைப்பு பொதுவாக இரண்டு அல்லது மூன்று நடுத்தர நீளம் கொண்ட, அனிமேட்டட் அல்லது படம்பிடிக்கப்பட்ட படங்கள் திரையிடப்பட்டு, பூச்சி உயிரியலின் பல்வேறு அம்சங்களை விளக்குவதாக அமைகின்றன.

திரைப்பட விழாவின் நிறுவனர், பூச்சியியல் பேராசிரியர் மே பெரின்பாம், கோர்னெல் பல்கலைக்கழகத்தில் பட்டதாரி மாணவராக இருந்தபோதே இதுபற்றி கருதினாலும், 1980 ஆம் ஆண்டு இல்லினாய்ஸ் பல்கலைக் கழகத்தில் இணைந்த பிறகுதான் பெரின்பாம் இந்த திட்டத்தை செயல்படுத்த முடிந்தது.

திரைப்பட விழா வழக்கமாக குறிப்பிட்ட கருப்பொருள்கள் சுற்றி ஏற்பாடு செய்யப்படுகிறது. த நேக் ஜங்கிள் மற்றும் தி ஸ்வார்க், உருமாற்றம், கரபான்பூச்சி, கொசுக்கள், அறிவயிலாளர்கள் போன்றவை ஆகும். 

இந்த விழாவில் ஊடக நிறுவனங்கள் கனடிய ஒலிபரப்பு கூட்டுத்தாபனம், தேசிய பொது வானொலி, வாஷிங்டன் போஸ்ட், மற்றும் த நியூயார்க் டைம்ஸ் ஆகியவை அடங்கும்.

குறிப்புகள்
-----------

1. ↑  "Professor's 'insect fear film fest' to focus on beetles, real and imagined". *University of Illinois*. December 11, 2008 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Insect Fear Film Festival Update..." *University of Illinois*. December 9, 1999. December 11, 2008 அன்று பார்க்கப்பட்டது.
3. 1 2  Kuznik, Frank (1995). "Revenge of the bugs 101 - University of Illinois's Insect Fear Film Festival". Archived from the original on March 23, 2007.. பார்த்த நாள்: December 11, 2008.
4. ↑  Angier, Natalie (February 18, 1991). "What's Creepy, Crawly and Big in Movies? Bugs". *த நியூயார்க் டைம்ஸ்*.. பார்த்த நாள்: December 11, 2008.
**ஓயாத அலைகள் - இரண்டு** என்பது இலங்கை அரசபடையினரால் கைப்பற்றப்பட்டிருந்த முக்கிய நகரமான கிளிநொச்சியை மீளக் கைப்பற்றும் நோக்குடன் தமிழீழ விடுதலைப்புலிகளால் திட்டமிட்டு நடத்தப்பட்ட வலிந்த இராணுவ நடவடிக்கையைக் குறிக்கும்.

பின்னணி
-------

1996 ஆம் ஆண்டின் முற்பகுதியில் யாழ்ப்பாணக் குடாநாட்டிலிருந்து விடுதலைப்புலிகள் முற்றாகப் பின்வாங்கியிருந்த நிலையில் அதேயாண்டு ஜூலையில் முல்லைத்தீவுப் படைத்தளத்தை அரசபடையினரிடமிருந்து ஓயாத அலைகள் - ஒன்று நடவடிக்கை மூலம் கைப்பற்றியிருந்தனர். முல்லைத்தீவு நகரம் பறிபோனதைத் தொடர்ந்து அவ்வாண்டின் இறுதிப்பகுதியில் 'சத்ஜெய' என்று பெயரிட்டு மூன்று கட்டங்களாக பாரிய படைநகர்வைச் செய்து தமிழீழ விடுதலைப்புலிகளின் கட்டுப்பாட்டிலிருந்த கிளிநொச்சி நகரைக் கைப்பற்றியது இலங்கை அரசபடை. அதன்பின்னர் ஜெயசிக்குறு என்று பெயரிட்டு மிகப் பெரிய இராணுவ நடவடிக்கையைத் தொடங்கியது அரசபடை. தமது கட்டுப்பாட்டிலிருக்கும் வவுனியாவுக்கும் கிளிநொச்சிக்குடையில் இருக்கும் நிலப்பகுதியையும் முக்கிய வினியோகப் பாதையையும் கைப்பற்றுவதே அரசபடையின் நோக்கமாக இருந்தது. நீண்டகாலமாக நிகழ்ந்த இந்த ஜெயசிக்குறு படைநடவடிக்கை நிகழ்ந்துகொண்டிருந்த போதே, விடுதலைப்புலிகள் கிளிநொச்சி நகரை மீளக் கைப்பற்றத் திட்டமிட்டு ஒரு தாக்குதலைத் தொடுத்தனர்.

பெப்ரவரி 2, 1998 அன்று நடத்தப்பட்ட கிளிநொச்சி நகர் மீதான தாக்குதல் புலிகளுக்கு எதிர்பார்த்தளவு வெற்றி தராதபோதும் குறிப்பிட்ட சில பகுதிகளைக் கைப்பற்றித் தக்க வைத்துக் கொண்டனர். அதன்பின்னும் ஜெயசிக்குறு நடவடிக்கை தொடர்ந்து கொண்டிருந்தது. மீண்டும் ஒருதடவை கிளிநொச்சியைக் கைப்பற்றும் நடவடிக்கையை புலிகள் மேற்கொண்டனர். இம்முறை புலிகளுக்கு முழுமையான வெற்றி கிடைத்தது.

தாக்குதல்
---------

செப்டம்பர் 26, 1998 அன்று இந்திய அமைதி காக்கும் படைக்கு எதிராக அகிம்சை முறையில் உண்ணாநோன்பு இருந்து உயிர்துறந்த தமிழீழ விடுதலைப்புலிகளின் முக்கிய உறுப்பினர் லெப்.கேணல் திலீபனின் பதினோராம் ஆண்டு நினைவுநாளின் இரவில் **ஓயாத அலைகள் இரண்டு** என்று பெயரிடப்பட்ட இராணுவ நடவடிக்கை தமிழீழ விடுதலைப்புலிகளால் தொடங்கப்பட்டது. செப்டம்பர் 27ம் நாள் அதிகாலை தொடக்கம் மூன்றுநாட்கள் நடந்த கடும் சண்டையின் பின் கிளிநொச்சி நகரம் முழுமையாக தமிழீழ விடுதலைப்புலிகளின் கட்டுப்பாட்டின் கீழ் கொண்டுவரப்பட்டது.

மேற்கோள்கள்
-----------

1. 1 2  CNN - Rebels launch heavy assault on Sri Lankan army - October 7, 1998
**நுரை அணிச்சல்** (*Foam Cake*) என்பது வெண்ணெய், எண்ணெய் அல்லது சுருக்கம் போன்ற மிகக் குறைந்த கொழுப்பு பொருட்களுடன் கூடிய அணிச்சல் ஆகும். முதன்மையாக அணிச்சல் அவை கொண்டிருக்கும் முட்டையின் வெள்ளைக்கருவில் அடிக்கப்படும் காற்றினால் புளிக்கப்படுகின்றன.

வெண்ணெய் அணிச்சல்களில் இருந்து நுரை அணிச்சல் வேறுபடுகின்றது. இதில் சுருக்கம் மற்றும் சமையல் சோடா அல்லது சோடியம் பைகார்பனேட்டு புளிப்பு நோக்கங்களுக்காக சேர்க்கப்படுகின்றது. நுரை அணிச்சல்கள் பொதுவாக காற்றோட்டமானவை, ஒளி மற்றும் பஞ்சு போன்றவை ஆகும்.

இவை சமைத்த பிறகு, அணிச்சல் மற்றும் உலோகத்தட்டு ஆகியவை ஒரே விகிதத்தில் குளிர்விக்கும் வகையில் காகிதத்தோல் காகிதத்துடன் ஒரு தாள் பாத்திரத்தில் கீழே புரட்டப்படுகின்றன.

நுரை அணிச்சல்களின் எடுத்துக்காட்டுகள் ஏஞ்சல் உணவு அணிச்சல், மெரிங்கு, செனோயிசு மற்றும் சிப்பான் அணிச்சல் ஆகும்.

நுரை, கடற்பாசி அல்லது சுருக்கப்படாத அணிச்சல்கள் அவற்றின் பெரிய விகிதத்தால் நுரைத்த முட்டைகள் அல்லது முட்டையின் வெள்ளைக்கருவை ஒரு சிறிய விகிதத்தில் சர்க்கரை மற்றும் கோதுமை மாவுடன் கலப்பதில் இருந்து வேறுபடுகின்றன.

மேற்கோள்கள்
-----------

1. 1 2  Phillips, S. (2008). *Baking 9-1-1*. Touchstone. பக். 64. பன்னாட்டுத் தரப்புத்தக எண்:978-0-7432-5374-1.. பார்த்த நாள்: January 26, 2017.
2. ↑  "Foam Cakes 101". *www.vodkaandbiscuits.com*. 2020-07-28 அன்று பார்க்கப்பட்டது.
3. ↑  Klivans, E.; Williams, C. (2006). *Mastering Cakes, Fillings, and Frostings*. Williams Sonoma mastering. Free Press. பக். 9. பன்னாட்டுத் தரப்புத்தக எண்:978-0-7432-6739-7.. பார்த்த நாள்: January 26, 2017.
4. ↑   (in en) *Encyclopedia of Food and Health*. Academic Press. 2015-08-26. பன்னாட்டுத் தரப்புத்தக எண்:978-0-12-384953-3. .
**தெற்கு சல்மாரா மாவட்டம்** (**South Salmara Mankachar**) தெற்கு அசாம் மாநிலத்தில் உள்ள துப்ரி மாவட்டத்தின் சில வருவாய் வட்டங்களைக் கொண்டு 15 ஆகஸ்டு 2015 அன்று நிறுவப்பட்டது. இதன் நிர்வாகத் தலைமையிடம் ஹட்சிங்கிமரி நகரம் ஆகும். கவுகாத்தி 245 கிமீ தொலைவில் **ஹட்டிசிங்கிமரி** உள்ள்து.

புவியியல்
---------

980 சதுர கிலோ மீட்டர் (2,500 சதுர மைல்) பரப்பளவு கொண்ட தெற்கு சல்மாரா மாவட்டத்தின் மேற்கில் வங்காளதேசம், தென்கிழக்கில் மேகாலயாவும் எல்லைகளாக உள்ளது.

பொருளாதாரம்
-----------

பிரம்மபுத்திரா ஆறு இம்மாவட்டத்தின் கிழக்கிலிருந்து மேற்காக பாய்கிறது. மாவட்டத்தில் ஆன்டின் சராசரி மழைப்பொழிவு 2,916 மில்லி மீட்டர் ஆகும். தெற்கு சல்மாரா மாவட்டத்தின் நெல், கோதுமை, பருப்புகள மற்றும் கரும்பு போன்ற வேளாண்மையும், காட்டுப் பொருட்களும் முதன்மைப் பொருளாதாரம் ஆகும். காடுகளிலிருந்து மூங்கில் விளவிக்கப்படுகிறது. மேலும் பால், மீன், முட்டை, இறைச்சி இம்மாவட்டத்தின் பொருளாதார வளர்ச்சிக்கு உதவுகிறது. இம்மாவட்டத்தின் மலைப்பாங்க்கான பகுதிகளில் 1362 ஹெக்டேர் பரப்பில் மூன்று தேயிலைத் தோட்டங்கள் உள்ள்து.

வருவாய் மாவட்ட நிர்வாகம்
------------------------

இம்மாவட்டம் ஒரு ஒரு வருவாய் கோட்டமும், 2 வருவாய் வட்டங்களும் கொண்டது.

1. தெற்கு சல்மாரா வருவாய் வட்டம்
2. மன்கச்சர் வருவாய் வட்டம்

அரசியல்
-------

இம்மாவட்டம் மன்கச்சர் மற்றும் சல்மாரா தெற்கு சட்டமன்றத் தொகுதிகளைக் கொண்டது. துப்ரி மகக்ளவைத் தொகுதியில் இம்மாவட்டம் உள்ள்து.

மக்கள் & பண்பாடு
----------------

இம்மாவட்டத்தில் அசாமிய மற்றும் புலம்பெயர்ந்த [[வங்காளதேசம்|வங்காளதேச மக்கள் அதிகம் வாழ்வதால் இரு பண்பாட்டு நாகரிகங்களின் கலவையாக கொண்டுள்ளது. இம்மாவட்டத்தின் மொத்த மக்களில் வங்காளதேச முஸ்லீம்கள் 85% ஆகவும், இந்துக்கள் 14% ஆகவும், கிறித்தவர்கள் மற்றும் சீக்கியர்கள் 1% ஆகவுள்ளனர். இம்மாவட்டத்தில் வங்காள மொழி பெரும்பான்மையாகப் பேசப்படுகிறது.

போக்குவரத்து
------------

### நீர்வழிப்போக்குவரத்து

இம்மாவட்டத்தில் பாயும் பிரம்மபுத்திரா ஆற்றில் படகுப் போக்குவரத்து நடைபெறுகிறது.

### சாலைப்போக்குவரத்து

மாநிலச் சாலைகள் சாலைப்போக்குவரத்திறு பயன்பாட்டில் உள்ளது.

மேற்கோள்கள்
-----------

1. ↑  CM Tarun Gogoi announces 5 new districts in Assam on Independence Day
2. ↑  "List of Assembly Constituencies showing their Revenue & Election District wise break - up" (PDF). Chief Electoral Officer, Assam website. 22 March 2012 அன்று மூலம் (PDF) பரணிடப்பட்டது. 26 September 2011 அன்று பார்க்கப்பட்டது.
3. ↑  "List of Assembly Constituencies showing their Parliamentary Constituencies wise break - up" (PDF). Chief Electoral Officer, Assam website. 22 March 2012 அன்று மூலம் (PDF) பரணிடப்பட்டது. 26 September 2011 அன்று பார்க்கப்பட்டது.
ஒற்றைப்படைக் குளம்பி கொண்ட குதிரை
 இரட்டைப்படைக் குளம்பி கொண்ட ஒட்டகச் சிவங்கி
நான்கு குளம்பிகள் கொண்ட ஆடு

  

**குளம்பு** அல்லது **குளம்பி** அல்லது **குளம்புகள்** (hoof) (/ˈhuːf/ பாலூட்டி விலங்குகளில் குறிப்பாக குதிரை, கழுதை, ஆடு, மாடு, பன்றி, மான், வரிக்குதிரை, ஒட்டகம், ஒட்டகச் சிவிங்கி, நீர்யானை போன்ற விலங்கினங்களின் கால்களின் அடிப்பகுதியை பாதுகாக்கும் கனமான நகத்தால் மூடப்பட்டிருக்கும். சில குளம்பிகளின் மேல் அடர்ந்த மயிர்களால் சூழப்பெற்றிருக்கும்.
இவ்விலங்குகள் ஓடும் போது, இவற்றின் அடிப் பாதங்கள் கற்களாலும், முற்களாலும் பாதிக்காமல் இருக்க கனமான நகம் போன்ற இக்குளம்புகள் காக்கிறது. இக்குளம்பிகள் நகம் போன்று கனத்த பகுதியாகும். தொடர்ந்து வளரக்கூடிய குளம்பிகளை அவ்வப்போது உரிய இயந்திரங்களால் சீர்செய்து இலாடம் அடிப்பர்.

குளம்பிகளின் வகைகள்
-------------------

ஒரு காலில் எத்தனை குளம்புகள் உள்ளது என்பதைக் கொண்டு விலங்கினங்களின் குளம்புகள் வகைப்படுத்தப்படுகிறது. குதிரை, கழுதை போன்ற ஒற்றைக் குளம்புகள் கொண்ட விலங்கினங்களை ஒற்றைப்படைக் குளம்பிகள் என்றும், மாடு, பன்றி, மான், வரிக்குதிரை, ஒட்டகம், ஒட்டகச் சிவிங்கி, நீர்யானை போன்ற இரட்டை குளம்புகள் கொண்ட விலங்கினங்களை இரட்டைப்படைக் குளம்பிகள் என்பர். ஒற்றைப்படை குளம்பிகள் கொண்ட விலங்குகளை விட, இரட்டைப்படை குளம்பிகளைக் கொண்ட ஆடு, மாடு, மான் போன்ற விலங்கினங்களின் எண்ணிக்கை மிக அதிகமாக உள்ளது. ஆடுகள் நான்கு குளம்புகள் கொண்டுள்ளது.

குளம்புகளில் இலாடம் அடித்தல்
----------------------------

பொதி சுமக்கும், வண்டி இழுக்கும் குதிரை மற்றும் மாடுகளின் கால் குளம்புப் பகுதிகளை உராய்விலிருந்து பாதுகாக்க இலாடம் அடிக்கப்படுகிறது.

படக்காட்சிகள்
-------------

* ஒட்டகச் சிவங்கியின் பின்னங்கால் குளம்பிகள்ஒட்டகச் சிவங்கியின் பின்னங்கால் குளம்பிகள்
* குதிரையின் பின்னங்கால் குளம்பிகள்குதிரையின் பின்னங்கால் குளம்பிகள்
* ஒட்டகத்தின் குளம்பிகள்ஒட்டகத்தின் குளம்பிகள்
* முன்னங்கால்கள் நான்கு குளம்பிகளுடனும்; பின்னங்கால்கள் மூன்று குளம்பிகளுடனும் உடைய மலேயா தும்பிப் பன்றிமுன்னங்கால்கள் நான்கு குளம்பிகளுடனும்; பின்னங்கால்கள் மூன்று குளம்பிகளுடனும் உடைய மலேயா தும்பிப் பன்றி
* காளையின் குளம்புகள்காளையின் குளம்புகள்
* காளையின் குளம்பிகளில் இலாடம் அடிக்கும் காட்சிகாளையின் குளம்பிகளில் இலாடம் அடிக்கும் காட்சி

இதனையும் காண்க
--------------

* ஒற்றைப்படைக் குளம்பி
* இரட்டைப்படைக் குளம்பி
* இலாடம்

அடிக்குறிப்புகள்
----------------

மேற்கோள்கள்
-----------

விக்கிமீடியா பொதுவகத்தில்,  
 ***Hooves***   
என்பதின் ஊடகங்கள் உள்ளன. 

1. ↑  குளம்பு
2. ↑  "the definition of hoof". *Dictionary.com*. 2016-11-30 அன்று பார்க்கப்பட்டது.
3. ↑  Keller, Anna; Clauss, Marcus; Muggli, Evelyne; Nuss, Karl (2009-07-15). "Even-toed but uneven in length: the digits of artiodactyls". *Zoology* **112** (4): 270–278. doi:10.1016/j.zool.2008.11.001. .
4. ↑  "Common hoof problems : Horse : University of Minnesota Extension". *www.extension.umn.edu*. 2016-12-01 அன்று மூலம் பரணிடப்பட்டது. 2016-11-30 அன்று பார்க்கப்பட்டது.
இன்கா கயிற்றுத் தொங்கு பாலம்
**இன்கா கயிற்றுப் பாலம்** அல்லது **கேஸ்வாசக்கா பாலம்** (**Inca rope bridge** or **Qeswachaka bridge** ), தென் அமெரிக்காவின் பெரு நாட்டின், கன்காஸ் மாகாணத்தின், கியுகு மாவட்டத்தில், கூஸ்கோ பகுதியில் இரு மலைக்களுக்கிடையே பாயும் அபோரிமாக் ஆற்றின் மேல், இரு மலைகளை இணைக்க காய்ந்த புற்களை கயிறாக திரித்து, ஒவ்வொரு ஆண்டும் புதிய புற்களால் ஆன கயிறுகளைக் கொண்டு கட்டப்படும் தொங்கு பாலம் ஆகும். இப்பாலம் இன்கா பண்பாட்டுக் காலத்திலிருந்து 600 ஆண்டுகளாக கட்டப்படுகிறது.  அறிவு, திறமை மற்றும் சடங்காக கடந்த 600 ஆண்டுகளாக பாரம்பரியமாகத் தொடர்ந்து பெரு மக்களின் கூட்டு முயற்சியால் கேஸ்வாசக்கா பாலம் நிறுவப்படுவதால், யுனெஸ்கோ நிறுவனம், இப்பாலத்தை தனது பதிவேட்டில் 2013-இல் பதிவு செய்துள்ளது.

கயிற்றுப் பாலம் அமைக்கும் முறை
------------------------------

பெரு மக்கள் பாரம்பரியச் சடங்காக, ஆண்டுதோறும், தங்களது கூட்டு முயற்சியல், இந்த கயிற்றுப் பாலத்தின் பழைய கயிறுகளை அப்புறப்படுத்தி, காய்ந்த புற்களாளான புது கயிறுகளைக் கொண்டு, அபோரிமாக் ஆற்றின் இரு கரைகளில் உள்ள மலைகளின் இரு பக்கமும் 124 நீள கயிறுகளால் கட்டுவார்கள். பெரு நாட்டின் இன்கா இன பெண்களால் மட்டும் ஒரு வகை காய்ந்த புற்களைக் கொண்டு கைகளால் நெய்து கயிறுகள் தயாரிக்கப்படுகிறது. பழைய கயிற்றுப் பாலத்தை நீக்கி, பெண்கள் தயாரித்த புதிய கயிறுகளைக் கொண்டு ஆண்கள் மட்டும், ஆற்றின் இரு கரைகளில் உள்ள மலைகளை இணத்து புதுப்பாலம் அமைப்பர்.

படக்காட்சிகள்
-------------

* பழைய பாலத்தின் கயிறுகள்(பக்கவாட்டுக் காட்சி)பழைய பாலத்தின் கயிறுகள்  
(பக்கவாட்டுக் காட்சி)
* 
* 
* 
* 
* 
* 
* பயன்பாட்டிற்கு வந்த புதிய பாலம்பயன்பாட்டிற்கு வந்த புதிய பாலம்
* மழைக்காலத்தில் பயன்படுத்தப்படும் பாலம்மழைக்காலத்தில் பயன்படுத்தப்படும் பாலம்

மேற்கோள்கள்
-----------

1. ↑  Brown, Dale (1992). *Incas: Lords of Gold and Glory*. New York: Time-Life Books. பக். 98. பன்னாட்டுத் தரப்புத்தக எண்:0-8094-9870-7.
2. ↑  The Q’eswachaka bridge is the last remaining Inca suspension bridge.
3. ↑  Lists of Intangible Cultural Heritage and the Register of good safeguarding practices
4. ↑  E. G. Squier (1877). *Peru: Incidents of Travel and Exploration in the Land of the Incas*. New York: Harper Bros.. பக். 545.. "Each bridge is usually kept up by the municipality of the nearest village; and as it requires renewal every two or three years...""
5. ↑  இயற்கையின் மகோன்னதம்: புற்களால் கட்டப்பட்ட 600 ஆண்டுகால பழமையான நடைப்பாலம்

வெளி இணைப்புகள்
---------------

* The Bridge at Q’eswachaka - கேஸ்வா சக்கா பாலம் - காணொளி
* கேஸ்வா சக்கா பாலம் அமைக்கும் முறை - ஆவணப்படம் - காணொளி
* A closer look at Inca rope bridges
**நெடுநாள் சிறுநீரகக் கோளாறு**  (*Chronic kidney disease*, CKD அல்லது *chronic renal disease*), பல மாதங்கள் அல்லது ஆண்டுகளாக படிப்படியாக சிறுநீரகம் செயலிழந்து வருவதாகும். சிறுநீரகத்தின் செயல்பாடு குறைந்து வருவதன் அறிகுறிகள் குறிப்பிடும்படி இல்லை எனினும் பொதுவான உடல்நலமின்மை மற்றும் பசியின்மை இதன் அறிகுறிகளில் ஒன்றாகும். பெரும்பாலும் இந்நோய் வரக்கூடிய வாய்ப்புள்ளவர்களுக்கு,( உயர் இரத்த அழுத்தம், நீரிழிவு நோய்,மற்றும் இந்நோய் உள்ளவர்களின் இரத்த உறவினர்கள்), ஆய்வகச்சோதனை வடிகட்டல் நடத்துவதன் மூலம் கண்டறியப்படுகிறது. இதயக் குழலிய நோய், குருதிச்சோகை அல்லது இதய வெளியுறை அழற்சி போன்ற இந்த நோயால் ஏற்படுத்தபடும் அறியப்பட்ட பிற உடற்கோளாறுகள் மூலமாகவும் கண்டறியப்படுகிறது.

நெடுநாள் சிறுநீரகக் கோளாறு குருதிச் சோதனையில் உயர்ந்த அளவில் கிரியாட்டினைன் இருப்பதைக் கொண்டு அறியப்படுகிறது. கிரியாட்டினைனின் உயர்ந்த அளவு குளோமரூலர் வடிகட்டல் வீதம் குறைந்திருப்பதையும் அதனால் சிறுநீரகத்தினால் கழிவுப்பொருட்களை வெளியேற்றும் திறன் குறைந்திருப்பதையும் அறிவிக்கிறது. ஆரம்பநிலை நோயில் கிரியாட்டினைன் அளவு இயல்பாக இருக்கலாம். இந்த நிலையில் சிறுநீர் சோதனைகளில் புரதம் அல்லது செங்குருதியணு சிறுநீரில் வெளியேறுவதைக் கொண்டு கண்டறியப்படுகிறது.

மேற்கோள்கள்
-----------

1. ↑  National Kidney Foundation (2002). "K/DOQI clinical practice guidelines for chronic kidney disease". 2005-04-15 அன்று மூலம் பரணிடப்பட்டது. 2008-06-29 அன்று பார்க்கப்பட்டது.

வெளியிணைப்புகள்
---------------

* National Kidney Foundation
* Renal Failure, Chronic and Dialysis Complications - emedicine.com
* The Kidney Foundation of Canada
**நெடுங்கோட்டுச் சட்டம்** (*Longitude Act*) என்பது, அரசி ஆனின் ஆட்சிக் காலத்தின் இறுதிப் பகுதியில், சூலை 1714ல் ஐக்கிய இராச்சியத்தின் நாடாளுமன்றத்தில் நிறைவேற்றப்பட்ட ஒரு சட்டம் ஆகும். இது நெட்டுங்கோட்டுச் சபை ஒன்றை நிறுவ வழி சமைத்ததுடன் கப்பலின் நெடுங்கோட்டைத் துல்லியமாகக் கணிக்க உதவும் எளிமையான நடைமுறைச் சாத்தியமான முறையொன்றைக் கண்டுபிடிக்கும் எவருக்கும் பணப்பரிசு வழங்குவதற்கும் வழிவகுத்தது. 1714ன் சட்டத்தைத் தொடர்ந்து இதற்கான பல சட்டத்திருத்தங்களும் சில சமயங்களில் இதற்கு மாற்றீடாகப் புதிய சட்டங்களும் உருவாக்கப்பட்டன.

பின்னணி
-------

கடல்கடந்த பயணங்களின் முக்கியத்துவம் அதிகரித்துச் சென்றபோது, துல்லியமானதும், நம்பத் தகுந்ததுமான கப்பல் செலுத்தும் முறைகளின் முக்கியத்துவமும் அதிகரித்துச் சென்றது. அறிவியலாளர்களும், கப்பற்றுறையினரும் நெடுங்கோட்டைத் துல்லியமாக அளக்கும் முயற்சியில் நீண்டகாலமாகவே ஈடுபட்டிருந்தனர். அகலக்கோட்டைத் தீர்மானிப்பது ஒப்பீட்டளவில் இலகுவானது. ஆனால் நெடுங்கோட்டை அறிவதற்குப் பயன்பட்ட முறைகள் நீண்ட கடற்பயணங்களுக்குக் கரையைக் கண்ணில் காணும்வரை துல்லியமானவை அல்ல. சில வேளைகளில், ஏறத்தாழ 2,000 படையினரைப் பலிகொண்ட 1707 சில்லி கடற்படை துன்பியல் நிகழ்வு போல பேரழிவையும் ஏற்படுத்துவது உண்டு. இந்த நிகழ்வு நெடுங்கோட்டை அளக்கும் பிரச்சினையை மீண்டும் தீவிர கவனத்துக்குக் கொண்டுவந்தது. மே 1714ல் இப்பிரச்சினைக்கான உகந்த தீர்வை வேண்டி வெஸ்ட்மின்ஸ்ட்டர் மாளிகையில் கொடுக்கப்பட்ட வணிகர்களதும், கடலோடிகளதும் முறைப்பாடுகளைத் தொடர்ந்து, யூலை 1714ல் நெடுங்கோட்டுச் சட்டம் நிறைவேற்றப்பட்டது.

மேற்கோள்கள்
-----------

1. ↑  Howse, Dereke. "Britain's Board of Longitude: The Finances, 1714-1828" (PDF). Mariner's Mirror (1998), pp. 415-17. 2014-05-23 அன்று மூலம் (PDF) பரணிடப்பட்டது. 2015-11-12 அன்று பார்க்கப்பட்டது.
2. ↑  Sobel, Dava, *Longitude: The True Story of a Lone Genius Who Solved the Greatest Scientific Problem of His Time*, Fourth Estate Ltd. London 1998, p. 6, ISBN 1-85702-571-7
**குளத்தூர் சாம்பான் கோயில்** தமிழ்நாட்டில் புதுக்கோட்டை மாவட்டம், குளத்தூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] சாம்பான் கோவில்கள் பெரும்பாலும் வேதாரண்யம் வட்டத்தில் தான் அதிகம் உள்ளது.வேதாரண்யம் வட்டத்தில் உள்ள செட்டிப்புலம் கிராமத்தில் **பெரிய சாம்பான்** என்கிற சேவுகார எல்லைச்சாம்பான் கோவிலுக்கு இலங்கை, சிங்கப்பூர், மலேசியா, கேரளா, சேலம், சென்னை, திருவண்ணாமலை
மற்றும் நாகப்பட்டினம் மாவட்டத்தில் 63 கிராமங்களைச் சேர்ந்தவர்கள் மருளாளியாக உள்ளனர். புதுக்கோட்டை மாவட்டத்தில் சாம்பான் கோவில் அமைந்துள்ளது மிக அரிதான ஒன்றாகும்.ஆகவே இங்கு அந்த வழியில் வந்த மருளாளிகள் பல நூற்றாண்டுகளுக்கு முன்பு இருந்திருக்கலாம்

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.